તલાટી કૌભાંડમાં કલ્યાણસિંહ ચંપાવત દ્વારા જે રીતે ભૂપેન્દ્રસિંહ ચૂડાસમા સામે આક્ષેપ કરવામાં આવ્યા તે સૌથી આશ્ચર્યમાં મૂકે તેવા છે, કારણ કે તલાટીની ભરતીપ્રક્રિયા સમયે ભૂપેન્દ્રસિંહ ચૂડાસમા પાસે મહેસૂલ ખાતું પણ ન હતું કે પરીક્ષા સાથે સીધી રીતે કોઇ જવાબદારી પણ ન હતી. છતાં ભૂપેન્દ્રસિંહના નામનો બી કરવાથી વિદ્યાર્થીને પાસ કરવાની સાંકેતિક ભાષા તપાસ માગી લે તેવી છે. ભૂપેન્દ્રસિંહ ચૂડાસમાના જ કાર્યાલયમાં ચાલતી ચર્ચા મુજબ બાપુનું નામ ૨૦૧૭માં સી.એમ. તરીકે આવતું હોવાથી તેઓની રાજકીય કારકિર્દી ખતમ કરવા માટેની જ આ રાજકીય ચાલ હોવાની ચર્ચા છે.